Diari Oficial de la Generalitat Valenciana


Sumari del DOGV 6015, del 18-05-2009 (2009/5449)

ORDE de 24 d'abril de 2009, de la Conselleria d'Educació, per la qual es convoquen els Premis 2009 de la Comunitat Valenciana a Materials Didàctics.
----------------------------------------------------------------------------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5449


Data del document
:   24-04-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * mètode pedagògic
    * material d'ensenyament
    * ensenyament primari
    * educació preescolar
    * ensenyament secundari
    * distinció honorífica
    * premi cultural

ORDE de 24 d'abril de 2009, de la Conselleria d'Educació, per la qual es convoquen els Premis 2009 de la Comunitat Valenciana a Materials Didàctics. [2009/5449]
La Llei Orgànica 2/2006, de 3 de maig, d'Educació (BOE núm. 106 de 04.05.2006), en l'article 121.3 recull que correspon a les administracions educatives contribuir al desenrotllament del currículum afavorint l'elaboració de materials didàctics que atenguen les distintes necessitats dels alumnes i del professorat.
Per la seua banda, el Decret 38/2008, de 28 de març, del Consell, pel que s'establix el currículum del segon cicle de l'Educació Infantil a la Comunitat Valenciana (DOCV núm. 5734 de 03.04.2008); el Decret 111/2007, de 20 de juliol, del Consell (DOCV núm. 5562 de 24.07.2007), pel qual s'establix el currículum de l'Educació Primària a la Comunitat Valenciana; el Decret 112/2007, de 20 de juliol, del Consell, pel que s'establix el currículum de l'Educació Secundària Obligatòria en la Comunitat Valenciana (DOCV núm. 5562 de 24.07.2007) i el Decret 102/2008, d'11 de juliol, del Consell, pel qual s'establix el currículum del Batxillerat a la Comunitat Valenciana (DOCV núm. 5806 de 15.07.2008), disposen que la conselleria competent en matèria d'educació ha de fomentar l'elaboració de materials curriculars.
La present convocatòria s'estructura en tres modalitats. La primera es referix a la millora del rendiment i de les competències bàsiques. L'Orde d'11 d'abril de 2006, de la Conselleria de Cultura, Educació i Esport, per la qual es regula l'avaluació diagnòstica en l'ensenyança bàsica de la Comunitat Valenciana (DOGV núm. 5256 d'11.05.2006), assenyala que l'avaluació general del sistema educatiu està orientada a l'obtenció d'una millora contínua de la qualitat de l'ensenyança. En l'article tercer 3b, s'establix, com un dels objectius específics de l'avaluació diagnòstica en l'ensenyança bàsica, l'analitzar-ne els resultats i prendre totes les mesures que s'estimen oportunes per a millorar la qualitat de l'ensenyança. Per tant, la Conselleria d'Educació, vistes les anàlisis realitzades després de l'avaluació diagnòstica i una vegada detectats els diferents àmbits en què és desitjable la millora, es proposa, com una de les mesures, fomentar els processos d'investigació i innovació que generen materials didàctics que potencien noves alternatives afavoridores de l'èxit escolar, en aquelles disciplines o àmbits que així ho requerisquen, amb la finalitat de ser utilitzats i que servisquen, per mitjà de la seua difusió, de suport als centres educatius i a la millora de la pràctica educativa, prestant una especial atenció a la realitat sociolingüística de la Comunitat Valenciana.
La segona modalitat es referix a materials didàctics dirigits a l'atenció educativa de l'alumnat immigrant. En este sentit, els fluxos migratoris han convertit la Comunitat Valenciana en un lloc de destí o, per la seua situació, també en un punt de trànsit cap a altres comunitats autònomes i altres estats. El Pla Valencià per a la Immigració del Consell, en el marc del Conveni de col·laboració subscrit el 6 d'octubre de 2005 entre el Ministeri de Treball i Assumptes Socials i la Presidència de la Generalitat per al desenrotllament d'actuacions d'acollida i integració de persones immigrants així com de reforç educatiu, preveu mesures perquè els centres docents puguen proporcionar al seu alumnat procedent d'altres països una escolarització adequada i una educació de qualitat que responga a les seues necessitats educatives específiques, fomente la seua acollida i la consolidació de marcs comuns de convivència, facilite la seua participació en les activitats escolars i la seua inclusió social normalitzada. Per a això, és essencial comptar amb materials didàctics que, pel seu potencial difusor, promoguen l'èxit escolar d'este alumnat així com l'educació intercultural de tota la comunitat educativa.
Finalment, la tercera modalitat atén l'educació vial. A este respecte, la Llei Orgànica 2/2006, en l'article 17.n establix com un dels objectius de l'Educació Primària fomentar l'educació vial i en l'article 33.n indica com un dels objectius del Batxillerat fomentar l'educació vial i les actituds de respecte que incidisquen en la prevenció dels accidents de trànsit. De la mateixa manera el Decret 112/2007 assenyala la seguretat vial entre els objectius a desenrotllar. D'altra banda, el Pla Estratègic de Seguretat Vial de la Comunitat Valenciana establix entre les seues línies estratègiques l'impuls de l'educació vial, en la que es plantegen accions dirigides a millorar la formació en seguretat vial de vianants i futurs conductors, prestant especial atenció a la formació de xiquets i jóvens. Amb la present orde la Conselleria d'Educació pretén promoure l'educació vial i facilitar que l'alumnat desenrotlle hàbits de comportament tendents a l'adquisició de les competències específiques de l'educació vial.
Amb esta iniciativa, la Conselleria d'Educació té com a finalitat aconseguir millorar l'èxit de l'alumnat en els seus resultats acadèmics així com previndre situacions d'abandó escolar prematur dels alumnes.
Les tres modalitats descrites s'emmarquen dins de les directrius de la Unió Europea establides en la Decisió número 1350/2008/CE del Parlament Europeu i del Consell, de 16 de desembre de 2008, relativa a l'Any Europeu de la Creativitat i Innovació 2009. Entre estes directrius, esta decisió indica que els sistemes d'educació i formació han de facilitar, a tots els nivells adequats, el desenrotllament de les competències clau per a recolzar la creativitat i la innovació, amb vista a trobar solucions originals i innovadores en els àmbits personal, laboral i social.
Per tot això, i conforme al que disposa l'article 28 de la Llei 5/1983, de 30 de desembre, del Consell i el Decret 118/2007, de 27 de juliol, del Consell, pel que s'aprova el Reglament Orgànic i Funcional de la Conselleria d'Educació, vista la proposta de la directora general d'Avaluació, Innovació i Qualitat Educativa i de la Formació Professional, de data 23 d'abril de 2009 i de conformitat amb esta
ORDENE
Primer. Objecte
L'objecte d'esta orde és convocar els Premis 2009 de la Comunitat Valenciana a Materials Didàctics, amb les modalitats següents:
a) Premis 2009 de la Comunitat Valenciana a materials didàctics per a la millora del rendiment de l'alumnat en l'ensenyança bàsica.
A l'efecte d'esta convocatòria s'entendrà per ensenyança bàsica l'Educació Primària, l'Educació Secundària Obligatòria, així com l'Educació Infantil, per tractar-se d'una etapa prèvia.
b) Premis 2009 de la Comunitat Valenciana a materials didàctics dirigits a l'atenció educativa de l'alumnat immigrant.
c) Premis 2009 de la Comunitat Valenciana a materials didàctics d'educació vial.
S'aproven les bases per les quals es regiran estos premis, que figuren en els annexos I, II i III respectivament. També s'aproven, per a la modalitat A) els models de sol·licitud, individual i per a equips, que figuren en els annexos IV i V respectivament; per a la modalitat B) els models de sol·licitud, individual i per a equips, que figuren en els annexos VI i VII respectivament; i per a la modalitat C) els models de sol·licitud, individual i per a equips, que figuren en els annexos VIII i IX, respectivament.
Segon. Finançament
Els Premis 2009 de la Comunitat Valenciana a materials didàctics comptaran amb una dotació màxima de 203.670 euros, que seran abonats a càrrec de la línia de subvenció T6968000, de l'aplicació pressupostària 55.02.49.805.40.2 dels pressupostos de la Generalitat per a l'any 2009.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional la facultat de resoldre la convocatòria i concedir els premis. Se l'autoritza a adoptar les mesures oportunes per al compliment d'esta orde i també per a resoldre totes les incidències que es plantegen en la seua interpretació i execució.
Segona
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria dels Premis 2009 a materials didàctics no necessita la notificació a la Comissió Europea perquè no reunix tots els requisits de l'apartat 1 de l'article 87 del Tractat CE. Els seus destinataris no tenen la condició d'empresa a què reporte avantatge econòmic, tractant-se de persones físiques que no exercixen activitat econòmica, i no hi ha falsejament de la competència perquè no afecta els intercanvis comercials.
Tercera
La present orde produirà efectes des de l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre (BOE núm. 285 de 27.11.1992), de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol (BOE núm. 167 de 14.07.1998), Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 24 d'abril de 2009
El conseller d'Educació,
ALEJANDRO FONT DE MORA TURÓN
ANNEX I
Bases per a la concessió dels Premis 2009 de la Comunitat Valenciana a Materials Didàctics per a la millora del rendiment de l'alumnat en l'ensenyança bàsica (modalitat A)
Primera. Objectius
Els objectius d'esta modalitat són els següents:
- Estimular l'elaboració de materials didàctics amb caràcter innovador com a ferramentes de suport a la labor docent orientada a la millora de rendiments i de les competències bàsiques per part de l'alumnat.
- Promoure des d'un plantejament global del centre docent la millora dels àmbits posats de manifest després de l'anàlisi dels resultats obtinguts en les avaluacions diagnòstiques.
- Fomentar la formació del professorat a través de la investigació i la innovació educativa sobre el procés de millora de la pràctica educativa.
Segona. Destinataris i requisits
1. Destinataris.
Podrà participar en la convocatòria, en equip o individualment:
a) El personal docent que està en actiu o que exercix funcions de suport escolar en centres docents públics o privats de la Comunitat Valenciana que impartisquen ensenyances no universitàries, o programes municipals de FPA.
b) El personal laboral o els funcionaris d'administració especial que realitzen funcions de suport escolar en centres docents dependents de la Conselleria d'Educació.
c) El personal que exercix la funció inspectora o que ocupa llocs de treball classificats com a docents en la relació de llocs de treball de la Conselleria d'Educació.
2. Requisits.
a) Les persones que participen en la convocatòria, abans de la finalització del termini de presentació de les sol·licituds, hauran de complir els requisits que s'establixen en l'article 11, de la Llei 38/2003, de 17 de novembre, General de Subvencions (BOE núm. 276 de 18.11.2003), i en l'article 47 del Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text refós de la Llei d'Hisenda Pública de la Generalitat Valenciana (DOGV núm. 1588 de 17.07.1991), a més de no trobar-se sotmesos a les prohibicions per a ser beneficiari que figuren en l'article 13, apartats 2 i 3 d'esta llei i els que recullen els articles 18, 19, 20 i 28 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176 de 25.07.2006). Tot això, haurà d'acreditar-se per mitjà d'una declaració responsable, tal com preveu l'article 13.7 de la Llei 38/2003. Per a això, podran utilitzar el model que figura en l'annex X.
b) D'acord amb l'article 14.1,e) de la Llei 38/2003, els beneficiaris hauran d'acreditar, amb anterioritat a dictar-se la proposta de resolució de concessió, que es troben al corrent en el compliment de les seues obligacions tributàries (Conselleria d'Economia, Hisenda i Ocupació i Agència Estatal d'Administració Tributària) i enfront de la Seguretat Social, esta acreditació es realitzarà segons el que s'establix en els articles 22 i 23 del Reial Decret 887/2006.
Tercera. Condicions de participació
1. Les persones que opten a estos premis hauran de presentar materials didàctics, en qualsevol dels idiomes que s'impartisquen en el sistema educatiu de la Comunitat Valenciana, que tinguen caràcter innovador i aplicació pràctica, sobre alguna de les categories i àmbits que figuren en la base quarta, ajustant-se a les característiques assenyalades en la base quinta. Els materials han de ser originals i inèdits. Qualsevol element gràfic, sonor, audiovisual, etc., si no és original de l'autor, provindrà de bancs d'arxius de lliure ús. L'autor es responsabilitzarà que els seus continguts puguen ser reproduïts i distribuïts. No es podran presentar aquells que posseïsquen ISBN.
2. Serà condició necessària que els materials didàctics presentats siguen coherents amb el currículum corresponent de la Comunitat Valenciana.
3. No podran presentar-se aquells treballs que:
- concórreguen a la convocatòria de Premis 2009 de la Comunitat Valenciana a la Innovació Educativa.
- hagen sigut premiats en qualsevol altra convocatòria pública o privada.
- siguen conduents a l'obtenció de qualsevol titulació universitària (grau, màster o doctorat).
4. No podrà presentar-se un mateix treball a més d'una modalitat d'esta convocatòria. Si es dóna esta circumstància, el Jurat es reserva el dret a decidir en quina modalitat inscriure'l.
5. Podran presentar-se treballs elaborats com a conseqüència de la realització de projectes d'investigació i innovació educativa sobre el desenrotllament del currículum que hagen sigut seleccionats en les tres últimes convocatòries de la conselleria competent en matèria d'educació. En estos casos haurà de comunicar-se el títol del treball i la convocatòria en què va ser seleccionat.
6. La presentació dels materials didàctics suposa l'acceptació expressa de totes les seues bases.
Quarta. Categories de participació i àmbits de treball
1. D'acord amb l'alumnat a qui es dirigixen els materials didàctics, s'establixen quatre categories de participació:
- Categoria A: Educació Infantil i 1r cicle d'Educació Primària.
- Categoria B: 2n i 3r cicle d'Educació Primària.
- Categoria C: 1r i 2n curs d'Educació Secundària Obligatòria.
- Categoria D: 3r i 4t curs d'Educació Secundària Obligatòria.
2. Per a les categories A i B, els materials didàctics presentats podran versar sobre qualsevol dels àmbits següents:
- Àmbit científic.
- Àmbit lingüístic.
3. Per a les categories C i D, els materials didàctics presentats podran versar sobre qualsevol dels àmbits següents:
- Àmbit cientificotecnològic.
- Àmbit linguisticohumanístic.
4. En totes les categories, es tindran en especial consideració els materials didàctics destinats a millorar els rendiments en llengua estrangera, resolució de problemes i expressió escrita en valencià i castellà.
Quinta. Característiques dels materials didàctics
1. Els materials didàctics que es presenten a esta convocatòria indicaran el curs, cicle, etapa, grau, modalitat, àrea, matèria, àmbit o mòdul a què van destinats. Es podran presentar com a taller didàctic, com a unitats didàctiques o com a experiències pràctiques, sempre de manera integrada en el currículum corresponent.
2. Els materials contindran:
a) Guia per al professorat amb orientacions sobre els objectius, les competències, els continguts que s'han de treballar i la seua distribució en blocs o unitats didàctiques; referència a les activitats que s'han de desenrotllar; metodologia didàctica; avaluació, així com la bibliografia utilitzada.
b) Material per a l'alumnat.
3. Els materials didàctics es presentaran en format de llibre, CD, vídeo, diapositiva, material informàtic o altres formats. El format que s'utilitze haurà de facilitar la possible difusió del material.
Els treballs, quan es presenten en format digital, hauran d'atindre's a les consideracions següents:
a) El programari utilitzat serà, preferiblement, programari lliure.
b) Si es tracta d'una web, es presentarà en format comprimit. Consistirà en un únic arxiu zip que contindrà un arxiu index.html estructurador de tot el contingut així com tots els arxius i carpetes necessaris per a la visualització del contingut. Es proposa com a ferramenta offline de generació d'estos continguts l'aplicació lliure eXe (http://exelearning.org/). Si les pàgines inclouen components multimèdia que requerisquen la instal·lació de mòduls addicionals plug-in en el navegador, la pàgina inicial haurà d'advertir-ho i contindre les instruccions de descàrrega, instal·lació i configuració necessàries.
c) El límit de la grandària dels arxius enviats serà de 20 megues.
Sexta. Tramitació de les sol·licituds
1. Sol·licituds
Els equips o les persones que desitgen prendre part en la convocatòria formularan les sol·licituds dirigides al Servici d'Estudis de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'Av. Campanar, núm. 32, 46242 - València, com a òrgan competent per a l'ordenació i instrucció del procediment de concessió dels premis. Per a això s'utilitzarà el model que figura en l'annex IV quan la sol·licitud es realitze a títol individual, o el model de l'annex V quan la presente un equip.
2. Documentació
La sol·licitud s'acompanyarà dels documents següents:
a) Els corresponents materials didàctics (original i dos còpies). Hauran de respectar sempre les condicions assenyalades en la base tercera i les característiques que figuren en la base quinta.
b) Memòria descriptiva del material didàctic (original i dos còpies), amb un màxim de 10 folis, on es reflectisquen les dades següents: nom del material, justificació i objectius, bibliografia, etc. S'adjuntarà esta memòria també en suport informàtic.
c) Certificat, nomenament o nòmina de l'any 2009, que acredite que totes les persones participants complixen els requisits establits en la base segona de la convocatòria.
d) Fotocòpia compulsada del NIF de totes les persones participants.
e) La declaració de no estar incurs en prohibició per a ser beneficiari de subvencions a què es referix la base segona, 2.a (segons el model de l'annex X) de totes les persones participants.
f) Imprés de manteniment de tercers, en compliment del que disposa l'Orde de 15 de febrer de 2005, de la Conselleria d'Economia, Hisenda i Ocupació (DOCV núm. 4959 de 04.03.2005), segons el model de l'annex XI, de totes les persones participants.
3. Termini i lloc de presentació
El termini de presentació finalitzarà el 20 de juliol de 2009.
Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies esmene estos defectes, amb l'advertència que en cas contrari es considerarà que ha desistit en la seua petició, amb resolució prèvia dictada en els termes que preveu l'article 42 de la Llei 30/1992.
Les sol·licituds es podran presentar a través de qualsevol de les formes previstes en l'article 38.4 de la Llei 30/1992. Quan es presente en una oficina de correus, es farà per correu certificat i en sobre obert, a fi que en la capçalera del primer full del document que es vol enviar es facen constar, amb claredat, el nom de l'oficina i la data, el lloc i l'hora de la seua admissió.
Sèptima. Premis
1. Es podran atorgar un primer, un segon i un tercer premi per cada una de les categories i dels àmbits establits en la base quarta d'esta orde, sent la quantia d'estos la següent:
- Un primer premi de 7.000 euros.
- Un segon premi de 4.000 euros.
- Un tercer premi de 3.000 euros.
Igualment, es podrà atorgar un accèssit de 1.000 € per cada una de les categories establides en la base quarta d'esta orde.
A més, un premi extraordinari de 9.000 euros al millor treball, entre els presentats en totes les categories i àmbits.
La quantia màxima total dels premis de la modalitat A és de 125.000 euros.
2. El Jurat podrà declarar desert algun dels premis, en cas que els materials presentats no obtinguen la puntuació mínima de 50 punts. En este cas, la dotació corresponent a un premi es podrà destinar a nous premis amb dotació inferior.
3. Quan un treball puga optar a diverses categories i/o àmbits, el Jurat es reserva el dret a decidir la categoria i/o àmbit a què definitivament queda adscrit.
Octava. Procés de selecció
1. El Servici d'Estudis, com a òrgan instructor, facilitarà els treballs presentats perquè siguen analitzats i avaluats per un Jurat de Selecció.
2. El Jurat de Selecció estarà constituït per:
President:
- El cap de l'Àrea d'Avaluació, Innovació i Qualitat Educativa o persona en qui delegue.
Vocals:
- Tres inspectors o inspectores d'educació, un per cada una de les direccions territorials d'Educació, designat pel director o directora territorial d'Educació corresponent.
- Tres directors o directores o assessors o assessores de centres de formació i innovació i recursos educatius (CEFIRE), un per cada una de les direccions territorials d'Educació, designats pel director general de Personal.
- Dos funcionaris o funcionàries del Servici d'Ensenyaments en Valencià, designats pel director general d'Ordenació i Centres Docents.
- El cap del Servici d'Informàtica per als centres educatius o persona en qui delegue.
- Dos funcionaris o funcionàries de la Direcció General d'Avaluació, Innovació i Qualitat Educativa i de la Formació Professional, actuant un d'ells com a secretari o secretària del Jurat de Selecció.
A les reunions del Jurat podrà assistir-hi una persona en representació de cada un dels sindicats que formen part de la Mesa Sindical Sectorial d'Educació, que tindran veu però no vot.
3. El Jurat, que actuarà segons disposen els articles 22 i següents de la Llei 30/1992, tindrà facultats per a resoldre tots els dubtes que apareguen en la interpretació de les bases, podrà entrevistar els sol·licitants i comptar amb la participació d'especialistes en els temes objecte d'este concurs per a col·laborar en la valoració dels materials presentats.
Novena. Criteris de valoració
El Jurat de Selecció valorarà els materials didàctics tenint en compte els criteris següents:
a) Contingut rellevant respecte a l'àmbit considerat com a preferent: materials didàctics destinats a millorar els rendiments en llengua estrangera, resolució de problemes i expressió escrita en valencià i castellà (fins a 15 punts).
b) Contingut rellevant respecte a l'enfocament per competències: els materials ajudaran a construir situacions reals com a punts de partida; els exercicis seran seqüenciats i flexibles tenint en compte els diferents ritmes d'aprenentatge (fins a 15 punts).
c) Possibilitats d'aplicació en les activitats educatives del centre docent i, si és el cas, la prèvia experimentació amb alumnat (fins a 15 punts).
d) Qualitat i rigor pel seu disseny pedagògic, el seu interés científic o didàctic, originalitat, concreció dels objectius plantejats i coherència interna (fins a 10 punts).
e) Facilitat perquè el material didàctic puga ser publicat o difós com a alternativa o complement al llibre de text (fins a 15 punts).
f) Caràcter innovador pel seu contingut o metodologia (fins a 15 punts).
g) Ús didàctic de les tecnologies de la informació i de la comunicació, especialment la presentació en suport multimèdia (fins a 10 punts).
h) Rellevància i adequació del seu contingut respecte al total del currículum de referència, si és procedent (fins a 5 punts).
Deu. Resolució de la convocatòria
1. El Jurat de Selecció, una vegada realitzat el procés de selecció a la vista de la documentació presentada i de la consideració dels criteris d'avaluació, emetrà un informe sobre la valoració realitzada dels materials presentats a l'òrgan instructor del procediment. Este òrgan, a la vista de l'expedient i de l'informe del Jurat de Selecció, formularà la proposta de resolució per a la concessió dels premis a la directora general d'Avaluació, Innovació i Qualitat Educativa i de la Formació Professional, que resoldrà la convocatòria per delegació del conseller.
2. La relació dels materials didàctics premiats, amb l'especificació dels noms dels autors o autores i les dotacions econòmiques que corresponguen a cada un dels premiats, es publicarà en el Diari Oficial de la Comunitat Valenciana.
3. La proposta de resolució no crea cap dret a favor del beneficiari proposat enfront de l'administració, mentres no se li haja notificat la resolució de concessió.
4. D'acord amb l'article 25.4 de la Llei 38/2003, el termini màxim per a resoldre i notificar la present convocatòria és de sis mesos a partir de la seua publicació. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, serà desestimatori de la sol·licitud.
Onze. Obligacions dels beneficiaris
1. La percepció dels premis per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003, i el que establixen els articles 22 i 23 del Reial Decret 887/2006. Per això, les persones físiques hauran de complir el que disposa la base segona, apartat 2.b.
2. Seran també aplicables els articles 36, 37, 40.1, 52 i següents, de la Llei 38/2003, que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.
Dotze. Pagament dels premis
1. El pagament de l'import corresponent als premis es realitzarà, a partir de la resolució, per transferència bancària a nom de l'autor o l'autora si el material és individual, o a nom dels diferents autors o autores si és d'equip i així s'indica expressament en la sol·licitud. En este cas, la quantia del premi es distribuirà entre els autors o autores en el percentatge indicat en la seua presentació, i hauran de facilitar-se les dades bancàries de tots ells.
2. Els premis estaran subjectes a retenció fiscal d'acord amb el que establix l'article 75.2 c) del Reglament de l'Impost sobre la Renda de les Persones Físiques, aprovat pel Reial Decret 439/2007, de 30 de març (BOE núm. 78 de 31.03.2007).
3. Tota alteració de les condicions que s'han tingut en compte per a la concessió dels premis podrà modificar la resolució de concessió, d'acord amb el que establix l'article 19 de la Llei 38/2003.
Tretze. Certificació
L'Orde de 9 de juny de 1994, de la Conselleria d'Educació i Ciència, per la qual es regula la convocatòria, el reconeixement, la certificació i el registre de les activitats de formació permanent del professorat (DOGV núm. 2328 de 17.08.1994), en el seu apartat quinze, considera les activitats d'innovació educativa com una modalitat de formació. En conseqüència, a cada un dels autors o autores dels materials premiats se'ls certificarà fins a 100 hores.
Catorze. Propietat intel·lectual
1. Els autors o les autores dels treballs premiats es comprometen a cedir gratuïtament i per escrit, a la Conselleria d'Educació, els drets de reproducció (còpia), distribució, comunicació pública (difusió, incloent-hi Internet) i transformació (modificació de l'obra incloent-hi les traduccions) en l'àmbit territorial de l'Estat espanyol, per una sola vegada en règim d'exclusivitat, i pel període de cinc anys. Així mateix, es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o parcialment en el format que esta direcció general considere més adequat.
2. El document de cessió s'ajustarà al model que figura com a annex XII i haurà de ser presentat en el termini de 15 dies a comptar de l'endemà de la publicació de la resolució de la concessió dels premis en el Diari Oficial de la Comunitat Valenciana. L'incompliment d'esta obligació donarà lloc a deixar sense efecte la resolució de concessió dels premis i, si és el cas, al reintegrament, amb exigència de l'interés de demora.
3. La Conselleria d'Educació es reserva el dret a la reproducció total o parcial dels treballs premiats, així com a guardar un exemplar per al seu depòsit en el CEFIRE corresponent a la zona on desenrotlla la seua activitat el seu autor o autora o coordinador o coordinadora.
4. La reserva dels drets de publicació no implica compromís d'edició per a la Conselleria d'Educació.
ANNEX II
Bases per a la concessió dels Premis 2009 de la Comunitat Valenciana a materials didàctics dirigits a l'atenció educativa de l'alumnat immigrant (modalitat B)
Primera. Objectius
Els objectius d'esta modalitat són els següents:
- Estimular l'elaboració de materials didàctics que faciliten l'atenció a la diversitat cultural de l'alumnat, així com la integració educativa de l'alumnat immigrant.
- Promoure l'educació intercultural des d'un plantejament global del centre docent, assumida per la comunitat educativa i dirigida a tot l'alumnat.
- Fomentar la formació del professorat a través de la investigació i la innovació educativa sobre el procés de comunicació i de diàleg entre cultures.
Segona. Destinataris i requisits
1. Destinataris. Podrà participar en la convocatòria, en equip o individualment:
a) El personal docent que està en actiu o que exercix funcions de suport escolar en centres docents públics o privats de la Comunitat Valenciana que impartisquen ensenyances no universitàries, o programes municipals de FPA.
b) El personal laboral o els funcionaris d'administració especial que realitzen funcions de suport escolar en centres docents dependents de la Conselleria d'Educació.
c) El personal que exercix la funció inspectora o que ocupa llocs de treball classificats com a docents en la relació de llocs de treball de la Conselleria d'Educació.
2. Requisits.
a) Les persones que participen en la convocatòria, abans de la finalització del termini de presentació de les sol·licituds, hauran de complir els requisits que s'establixen en l'article 11, de la Llei 38/2003, de 17 de novembre, General de Subvencions (BOE núm. 276 de 18.11.2003), i en l'article 47 del Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text refós de la Llei d'Hisenda Pública de la Generalitat Valenciana (DOGV núm. 1588 de 17.07.1991), a més de no trobar-se sotmesos a les prohibicions per a ser beneficiari que es recullen en l'article 13, apartats 2 i 3 d'esta llei i els que es recullen en els articles 18, 19, 20 i 28 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176 de 25.07.2006). Estos punts hauran d'acreditar-se per mitjà de declaració responsable, tal com preveu l'article 13.7 de la Llei 38/2003. Per a això, podran utilitzar el model que figura en l'annex X.
b) D'acord amb l'article 14.1,e) de la Llei 38/2003, els beneficiaris hauran d'acreditar, amb anterioritat a dictar-se la proposta de resolució de concessió, que es troben al corrent en el compliment de les seues obligacions tributàries (Conselleria d'Economia, Hisenda i Ocupació i Agència Estatal d'Administració Tributària) i enfront de la Seguretat Social; esta acreditació es realitzarà segons el que s'estableix en els articles 22 i 23 del Reial Decret 887/2006.
Tercera. Condicions de participació
1. Les persones que opten a estos premis hauran de presentar materials didàctics, en qualsevol dels dos idiomes oficials de la Comunitat Valenciana, que tinguen caràcter innovador i aplicació pràctica, sobre algun dels àmbits que figuren en la base quarta, ajustant-se a les característiques assenyalades en la base quinta. Els materials han de ser originals i inèdits. Qualsevol element gràfic, sonor, audiovisual, etc., si no és original de l'autor, provindrà de bancs d'arxius de lliure ús. L'autor es responsabilitzarà que els seus continguts puguen ser reproduïts i distribuïts. No es podran presentar aquells que posseïsquen ISBN.
2. Serà condició necessària que els materials didàctics presentats siguen coherents amb el currículum corresponent de la Comunitat Valenciana.
3. No podran presentar-se aquells treballs que:
- concórreguen a la convocatòria de Premis 2009 de la Comunitat Valenciana a la Innovació Educativa.
- hagen sigut premiats en qualsevol altra convocatòria pública o privada.
- siguen conduents a l'obtenció de qualsevol titulació universitària (grau, màster o doctorat).
4. No podrà presentar-se un mateix treball a més d'una modalitat d'esta convocatòria. Si es dóna esta circumstància, el Jurat es reserva el dret a decidir en quina modalitat inscriure'l.
5. Podran presentar-se treballs elaborats com a conseqüència de la realització de projectes d'investigació i innovació educativa sobre el desenrotllament del currículum que hagen sigut seleccionats en les tres últimes convocatòries de la conselleria competent en matèria d'educació. En estos casos haurà de comunicar-se el títol del treball i la convocatòria en què va ser seleccionat.
6. La presentació dels materials didàctics suposa l'acceptació expressa de totes les seues bases.
Quarta. Àmbits de treball
Els materials didàctics presentats podran versar sobre qualsevol dels àmbits següents:
a) Aprenentatge dels idiomes oficials de la Comunitat Valenciana. De manera preferent: l'àrea específica (Educació Primària) o els àmbits lingüisticosocial i lingüisticocientífic (Educació Secundària Obligatòria) del Programa d'Acollida al Sistema Educatiu (PASE), per a facilitar a l'alumnat nouvingut l'adquisició de competència lingüística a través dels continguts de les àrees o matèries.
b) Mesures organitzatives i curriculars per a facilitar a l'alumnat nouvingut la seua integració en el sistema escolar, especialment en l'ensenyança obligatòria: gestió del temps escolar, reforços, adaptacions curriculars, currículums compartits, aprenentatge cooperatiu, etc.
c) Tutoria: criteris i mètodes per a la detecció de les necessitats educatives específiques de l'alumnat immigrant i per a realitzar el seguiment i l'avaluació del seu progrés educatiu i acadèmic; models d'informes individualitzats; pautes per a reunions amb les famílies; etc.
d) Pla d'Acollida del Centre que facilite a l'alumnat i a les seues famílies la integració i participació.
e) Educació intercultural: comunicació i diàleg entre cultures; desenrotllament de competències de l'alumnat en múltiples cultures; les actituds; el llenguatge; la mediació; mesures organitzatives i administratives.
Quinta. Característiques dels materials didàctics
1. Els materials didàctics que es presenten a esta convocatòria indicaran el curs, cicle, etapa, grau, modalitat, àrea, matèria, àmbit o mòdul, a què van destinats. Es podran presentar com a taller didàctic, com a unitats didàctiques o com a experiències pràctiques, sempre de manera integrada en el currículum corresponent.
2. Els materials contindran:
a) Guia per al professorat amb orientacions sobre els objectius, les competències, els continguts que s'han de treballar i la seua distribució en blocs o unitats didàctiques; referència a les activitats que s'han de desenrotllar; metodologia didàctica; avaluació, així com la bibliografia utilitzada.
b) Material per a l'alumnat.
3. Els materials didàctics es presentaran en format de llibre, CD, vídeo, diapositiva, material informàtic o altres formats. El format que s'utilitze haurà de facilitar la possible difusió del material.
Els treballs, quan es presenten en format digital, hauran d'atindre's a les consideracions següents:
a) El programari utilitzat serà, preferiblement, programari lliure.
b) Si es tracta d'una web, es presentarà en format comprimit. Consistirà en un únic arxiu zip que contindrà un arxiu index.html estructurador de tot el contingut així com tots els arxius i carpetes necessaris per a la visualització del contingut. Es proposa com a ferramenta offline de generació d'estos continguts l'aplicació lliure eXe (http://exelearning.org/) Si les pàgines inclouen components multimèdia que requerisquen la instal·lació de mòduls addicionals plug-in en el navegador, la pàgina inicial haurà d'advertir-ho i contindre les instruccions de descàrrega, instal·lació i configuració necessàries.
c) El límit de la grandària dels arxius enviats serà de 20 megues.
Sexta. Tramitació de les sol·licituds
1. Sol·licituds
Els equips o les persones que desitgen participar en la convocatòria formularan les sol·licituds, dirigides al Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'Av. Campanar, núm. 32, 46862 - València, com a òrgan competent per a l'ordenació i instrucció del procediment de concessió dels premis. Per a això s'utilitzarà el model que figura en l'annex VI, quan la sol·licitud es realitze a títol individual, o el model de l'annex VII quan la presente un equip.
2. Documentació
La sol·licitud anirà acompanyada dels documents següents:
a) Els corresponents materials didàctics (original i dos còpies). Hauran de respectar sempre les condicions assenyalades en la base tercera i les característiques que figuren en la base quinta.
b) Memòria descriptiva del material didàctic (original i dos còpies), amb un màxim de 10 folis, on es reflectisquen les dades següents: nom del material, justificació i objectius, bibliografia, etc. S'adjuntarà esta memòria també en format digital.
c) Certificat, nomenament o nòmina de l'any 2009, que acredite que totes les persones participants complixen els requisits establits en la base segona de la convocatòria.
d) Fotocòpia compulsada del NIF de totes les persones participants.
e) La declaració de no estar incurs en prohibició per a ser beneficiari de subvencions a què es referix la base segona, 2.a (segons el model de l'annex X) de totes les persones participants.
f) Imprés de manteniment de tercers, en compliment del que disposa l'Orde de 15 de febrer de 2005, de la Conselleria d'Economia, Hisenda i Ocupació (DOCV núm. 4959 de 04.03.2005), segons el model de l'annex XI, de totes les persones participants.
3. Termini i lloc de presentació
El termini de presentació finalitzarà el 20 de juliol de 2009.
Si la sol·licitud no inclou totes les dades exigides o falta documentació, s'instarà a l'interessat perquè en el termini de 10 dies esmene estos defectes, amb l'advertència que en cas contrari se li tindrà per desistit en la seua petició, prèvia resolució dictada en els termes que preveu l'article 42 de la Llei 30/1992.
Les sol·licituds es podran presentar a través de qualsevol de les formes previstes en l'article 38.4 de la Llei 30/1992. Quan es presente en una oficina de correus es farà, per correu certificat i en sobre obert, a fi de que en la capçalera del primer full del document que es vol enviar es facen constar, amb claredat, el nom de l'oficina i la data, el lloc i l'hora de la seua admissió.
Sèptima. Premis
1. En la present modalitat s'establixen els premis següents:
- Un primer premi de 7.000 euros.
- Quatre segons premis de 4.000 euros.
- Sis tercers premis de 3.000 euros.
A més, un premi extraordinari de 9.000 euros al millor treball.
La quantia màxima total dels premis de la modalitat B és de 50.000 euros.
2. El Jurat podrà declarar desert algun dels premis, en el cas que els materials presentats no obtinguen la puntuació mínima de 50 punts. En este cas, la dotació corresponent a un premi es podrà destinar a nous premis amb dotació inferior.
Octava. Procés de selecció
1. El Servici d'Innovació i Qualitat Educativa, com a òrgan instructor, facilitarà els treballs presentats perquè siguen analitzats i avaluats per un Jurat de Selecció.
2. El Jurat de Selecció estarà constituït per:
President:
- El cap de l'Àrea d'Avaluació, Innovació i Qualitat Educativa o persona en qui delegue.
Vocals:
- Un funcionari o funcionària designat per la Direcció General d'Immigració.
- Dos funcionaris o funcionàries del Servici d'Ensenyaments en Valencià, designats pel director general d'Ordenació i Centres Docents.
- Els tres inspectors d'educació, coordinadors de l'Oficina d'Acollida a l'alumnat immigrant, de les corresponents direccions territorials d'Educació.
- El cap del Servici d'Informàtica per als centres educatius o persona en qui delegue.
- Dos funcionaris o funcionàries de la Direcció General d'Avaluació, Innovació i Qualitat Educativa i de la Formació Professional, actuant un d'ells com a secretari o secretària.
A les reunions del Jurat podrà assistir una persona en representació de cada un dels sindicats que formen part de la Mesa Sindical Sectorial d'Educació, que tindrà veu però no vot.
3. El Jurat, que actuarà conforme disposen els articles 22 i següents de la Llei 30/1992, tindrà facultats per a resoldre tots els dubtes que apareguen en la interpretació de les bases, podrà entrevistar els sol·licitants i comptar amb la participació d'especialistes en els temes objecte d'este concurs per a col·laborar en la valoració dels materials presentats.
Novena. Criteris de valoració
El Jurat de Selecció valorarà els materials didàctics presentats tenint en compte els criteris següents:
a) Material rellevant respecte a allò que s'ha considerat com a preferent en l'àmbit de l'aprenentatge de les llengües oficials de la Comunitat Valenciana: l'àrea específica (Educació Primària) o els àmbits lingüisticosocial i lingüisticocientífic (Educació Secundària Obligatòria) del Programa d'Acollida al Sistema Educatiu (PASE), per a facilitar a l'alumnat nouvingut l'adquisició de competència lingüística a través dels continguts de les àrees o matèries. (fins a 15 punts)
b) Qualitat i rigor pel seu disseny pedagògic, el seu interés científic o didàctic, el seu caràcter innovador, originalitat, concreció dels objectius plantejats i coherència interna. (fins a 15 punts)
c) Possibilitats d'aplicació en les activitats educatives del centre docent i, si és el cas, la prèvia experimentació amb alumnat. (fins a 15 punts)
d) Facilitat perquè el material didàctic puga ser publicat o difós com a alternativa o complement al llibre de text. (fins a 15 punts)
e) Ús didàctic de les tecnologies de la informació i de la comunicació, especialment la presentació en suport multimèdia. (fins a 15 punts)
f) Rellevància i adequació del seu contingut respecte al total del currículum de referència, si és procedent. (fins a 5 punts)
g) Organització dels continguts, si és el cas, que permeta l'atenció a la diversitat de motivacions, interessos i capacitats de l'alumnat per oferir la gradació de l'aprenentatge en diferents nivells. (fins a 10 punts)
h) Foment de valors i actituds en el conjunt de l'alumnat del centre. (fins a 10 punts)
Deu. Resolució de la convocatòria
1. El Jurat de Selecció, una vegada realitzat el procés de selecció a la vista de la documentació presentada i de la consideració dels criteris d'avaluació, emetrà un informe sobre la valoració realitzada dels materials presentats a l'òrgan instructor del procediment. Este òrgan, a la vista de l'expedient i de l'informe del Jurat de selecció, formularà la proposta de resolució per a la concessió dels premis a la directora general d'Avaluació, Innovació i Qualitat Educativa i de la Formació Professional, qui resoldrà la convocatòria per delegació del conseller.
2. La relació dels materials didàctics premiats, amb l'especificació dels noms dels autors o autores i les dotacions econòmiques que corresponguen a cada un dels premiats, es publicarà en el Diari Oficial de la Comunitat Valenciana.
3. La proposta de resolució no crea cap dret a favor del beneficiari proposat enfront de l'administració, mentres no se li haja notificat la resolució de concessió.
4. D'acord amb l'article 25.4 de la Llei 38/2003, el termini màxim per a resoldre i notificar la present convocatòria és de sis mesos a partir de la seua publicació. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, serà desestimatori de la sol·licitud.
Onze. Obligacions dels beneficiaris
1. La percepció dels premis per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003 i el que establixen els articles 22 i 23 del Reial Decret 887/2006. Per això, les persones físiques hauran de complir el que disposa la base segona, apartat 2.b.
2. Seran també d'aplicació els articles 36, 37, 40.1, 52 i següents, de la Llei 38/2003, que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.
Dotze. Pagament dels premis
1. El pagament de l'import corresponent als premis es realitzarà, a partir de la resolució, per transferència bancària a nom de l'autor o l'autora si el material és individual, o a nom dels diferents autors o autores si és d'un grup i així s'indica expressament en la sol·licitud. En este cas, la quantia del premi es distribuirà entre els autors o les autores en el percentatge indicat en la seua presentació, havent de facilitar-se les dades bancàries de tots ells.
2. Els premis estaran subjectes a retenció fiscal d'acord amb el que establix l'article 75.2 c) del Reglament de l'Impost sobre la Renda de les Persones Físiques, aprovat pel Reial Decret 439/2007, de 30 de març (BOE núm. 78 de 31.03.07)
3. Tota alteració de les condicions que s'han tingut en compte per a la concessió dels premis podrà modificar la resolució de concessió, d'acord amb el que establix l'article 19 de la Llei 38/2003.
Tretze. Certificació
L'Orde de 9 de juny de 1994, de la Conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV núm. 2328 de 17.08.1994), en el seu apartat quinze, considera les activitats d'innovació educativa com una modalitat de formació. En conseqüència, a cada un dels autors o autores dels materials premiats, se'ls certificarà fins a 100 hores.
Catorze. Propietat intel·lectual
1. Els autors o les autores dels treballs premiats es comprometen a cedir gratuïtament i per escrit, a la Conselleria d'Educació, els drets de reproducció (còpia), distribució, comunicació pública (difusió, incloent Internet) i transformació (modificació de l'obra incloent les traduccions) en l'àmbit territorial de l'Estat espanyol, per una sola vegada en règim d'exclusivitat, i pel període de cinc anys. Així mateix, es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o parcialment en el format que esta Direcció General considere més adequat.
2. El document de cessió s'ajustarà al model que figura com a annex XII i haurà de ser presentat en el termini de 15 dies a comptar de l'endemà a la publicació de la resolució de la concessió dels premis en el Diari Oficial de la Comunitat Valenciana. L'incompliment d'esta obligació donarà lloc a deixar sense efecte la resolució de concessió dels premis i, si és el cas, al reintegrament, amb exigència de l'interés de demora.
3. La Conselleria d'Educació es reserva el dret a la reproducció total o parcial dels treballs premiats, així com a guardar un exemplar per al seu depòsit en el CEFIRE corresponent a la zona on desenrotlla la seua activitat el seu autor o autora o coordinador o coordinadora.
4. La reserva dels drets de publicació no implica compromís d'edició per a la Conselleria d'Educació.
ANNEX III
Bases per a la concessió dels Premis 2009 de la Comunitat Valenciana a materials didàctics d'Educació Vial (modalitat C)
Primera. Objectius
- Promoure l'elaboració de materials didàctics relacionats amb l'Educació Vial que faciliten a l'alumnat de la Comunitat Valenciana el desenrotllament d'actituds, hàbits i valors implicats en esta educació.
- Afavorir actuacions que desenrotllen en l'alumnat comportaments acords amb una mobilitat sostenible, racional i segura per a tots.
- Fomentar la formació del professorat a través de la investigació i la innovació educativa sobre la millora de competències en Educació Vial.
Segona. Destinataris i requisits
1. Destinataris.
Podrà participar en la convocatòria, en equip o individualment:
a) El personal docent que està en actiu o que exercix funcions de suport escolar en centres docents públics o privats de la Comunitat Valenciana que impartisquen ensenyances no universitàries, o programes municipals de FPA.
b) El personal laboral o els funcionaris d'administració especial que realitzen funcions de suport escolar en centres docents dependents de la Conselleria d'Educació.
c) El personal que exercix la funció inspectora o que ocupa llocs de treball classificats com a docents en la relació de llocs de treball de la Conselleria d'Educació.
2. Requisits.
a) Les persones que participen en la convocatòria, abans de la finalització del termini de presentació de les sol·licituds, hauran de complir els requisits que s'establixen en l'article 11, de la Llei 38/2003, de 17 de novembre, General de Subvencions (BOE núm. 276 de 18.11.2003), i en l'article 47 del Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text refós de la Llei d'Hisenda Pública de la Generalitat Valenciana (DOGV núm. 1588 de 17.07.1991), a més de no trobar-se sotmesos en les prohibicions per a ser beneficiari que s'arrepleguen en l'article 13, apartats 2 i 3 d'esta llei i els que s'arrepleguen en els articles 18, 19, 20 i 28 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176 de 25.07.2006). Dites extremes, hauran d'acreditar-se per mitjà de declaració responsable, tal com preveu l'article 13.7 de la Llei 38/2003. Per a això, podran utilitzar el model que figura en l'annex X.
b) D'acord amb l'article 14.1,e) de la Llei 38/2003, els beneficiaris hauran d'acreditar, amb anterioritat a dictar-se la proposta de Resolució de concessió, que es troben al corrent en el compliment de les seues obligacions tributàries (Conselleria d'Economia, Hisenda i Ocupació i Agència Estatal d'Administració Tributària) i enfront de la Seguretat Social, esta acreditació es realitzarà segons el que s'estableix en els articles 22 i 23 del Reial Decret 887/2006.
Tercera. Condicions de participació
1. Les persones que opten a estos premis hauran de presentar materials didàctics, en qualsevol dels dos idiomes oficials de la Comunitat Valenciana, que tinguen caràcter innovador i aplicació pràctica, sobre algun dels àmbits que figuren en la base quarta, ajustant-se a les característiques assenyalades en la base quinta. Els materials han de ser originals i inèdits. Qualsevol element gràfic, sonor, audiovisual, etc., si no és original de l'autor, provindrà de bancs d'arxius de lliure ús. L'autor es responsabilitzarà que els seus continguts puguen ser reproduïts i distribuïts. No es podran presentar aquells que posseïsquen ISBN.
2. Serà condició necessària que els materials didàctics presentats siguen coherents amb el currículum corresponent de la Comunitat Valenciana.
3. No podran presentar-se aquells treballs que:
- concórreguen a la convocatòria de Premis 2009 de la Comunitat Valenciana a la Innovació Educativa.
- hagen sigut premiats en qualsevol altra convocatòria pública o privada.
- siguen conduents a l'obtenció de qualsevol titulació universitària (grau, màster o doctorat).
4. No podrà presentar-se un mateix treball a més d'una modalitat d'esta convocatòria. Si es dona esta circumstància, el Jurat es reserva el dret a decidir en quina modalitat inscriure'l.
5. Podran presentar-se treballs elaborats com a conseqüència de la realització de projectes d'investigació i innovació educativa sobre el desenrotllament del currículum que hagen sigut seleccionats en les tres últimes convocatòries de la conselleria competent en matèria d'educació. En estos casos haurà de comunicar-se el títol del treball i la convocatòria en què va ser seleccionat.
6. La presentació dels materials didàctics suposa l'acceptació expressa de totes les seues bases.
Quarta. Categories de participació i àmbits de treball
1. D'acord amb l'alumnat a qui es dirigixen les ensenyances, s'establixen dos categories de participació:
- Categoria A: Educació Infantil i Educació Primària.
- Categoria B: Educació Secundària.
2. Els treballs presentats podran versar sobre algun dels àmbits següents:
a) El disseny i l'organització d'una campanya d'informació i difusió sobre educació vial amb aportació de material gràfic, imprés, audiovisual, etc.
b) Anàlisi de les causes de possibles accidents de trànsit en l'entorn del centre, acompanyat de la proposta d'actuacions per a la seua prevenció.
c) Propostes de projectes que desenrotllen en l'alumnat comportaments acords amb una mobilitat sostenible, racional i segura per a tots.
d) Qualsevol altra proposta que supose el desenrotllament programat d'una activitat d'educació vial.
Quinta. Característiques dels materials
1. Els materials didàctics que es presenten a esta convocatòria indicaran el curs, cicle, etapa o grau a què van destinats. Es podran presentar com a taller didàctic, com a unitats didàctiques, com a experiències pràctiques, com a campanyes d'informació i difusió, etc., sempre relacionat amb el currículum corresponent.
2. Els treballs que es presenten a esta convocatòria inclouran:
a) Un llistat dels documents utilitzats i, si és el cas, de les persones i institucions consultades.
b) Orientacions sobre els objectius, les competències, els continguts que s'han de treballar i la seua distribució en blocs o unitats didàctiques; referència a les activitats que s'han de desenrotllar; metodologia didàctica; avaluació.
c) En cas que els materials hagen sigut experimentats amb alumnat, inclourà a més la descripció detallada de com s'ha organitzat i s'ha dut a terme el treball, la valoració del que ha representat per a l'alumnat i l'experiència adquirida per este; aportant evidències, en forma de fotos, vídeos, etc. del desenrotllament del treball.
3. Els materials didàctics es presentaran en format de llibre, CD, vídeo, diapositiva, material informàtic o altres formats. El format que s'utilitze haurà de facilitar la possible difusió del material.
Els treballs, quan es presenten en format digital, hauran d'atindre's a les consideracions següents:
a) El programari utilitzat serà, preferiblement, programari lliure.
b) Si es tracta d'una web, es presentarà en format comprimit. Consistirà en un únic arxiu zip que contindrà un arxiu index.html estructurador de tot el contingut així com tots els arxius i carpetes necessaris per a la visualització del contingut. Es proposa com a ferramenta offline de generació d'estos contingut l'aplicació lliure eXe (http://exelearning.org/) Si les pàgines inclouen components multimèdia que requerisquen la instal·lació de mòduls addicionals plug-in en el navegador, la pàgina inicial haurà d'advertir-ho i contindre les instruccions de descàrrega, instal·lació i configuració necessàries.
c) El límit de la grandària dels arxius enviats serà de 20 megues.
Sexta. Tramitació de les sol·licituds
1. Sol·licituds
Els equips o les persones que desitgen participar en la convocatòria formularan les sol·licituds, dirigides al Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, situada en l'Av. Campanar, núm. 32, 46908 - València, com a òrgan competent per a l'ordenació i instrucció del procediment de concessió dels premis. Per a això s'utilitzarà el model que figura en l'annex VIII, quan la sol·licitud es realitze a títol individual, o el model de l'annex IX quan la presente un equip.
2. Documentació
La sol·licitud anirà acompanyada dels documents següents:
a) Els corresponents treballs (original i dos còpies). Hauran de respectar sempre les condicions assenyalades en la base tercera i les característiques que figuren en la base quinta.
b) Certificat, nomenament o nòmina de l'any 2009, que acredite que totes les persones participants complixen els requisits establits en la base segona de la convocatòria.
c) Fotocòpia compulsada del NIF de totes les persones participants.
d) La declaració de no estar incurs en prohibició per a ser beneficiari de subvencions a què es referix la base segona, 2.a (segons el model de l'annex X) de totes les persones participants.
e) Imprés de manteniment de tercers, en compliment del que disposa l'Orde de 15 de febrer de 2005, de la Conselleria d'Economia, Hisenda i Ocupació (DOCV núm. 4959 de 04.03.2005), segons el model de l'annex XI, de totes les persones participants.
3. Termini i lloc de presentació
El termini de presentació finalitzarà el 20 de juliol de 2009.
Si la sol·licitud no inclou totes les dades exigides o falta documentació, s'instarà a l'interessat perquè en el termini de 10 dies esmene estos defectes, amb l'advertència que en cas contrari se li tindrà per desistit en la seua petició, després de la resolució dictada en els termes que preveu l'article 42 de la Llei 30/1992.
Les sol·licituds es podran presentar a través de qualsevol de les formes previstes en l'article 38.4 de la Llei 30/1992. Quan es presente en una oficina de correus es farà per correu certificat i en sobre obert, a fi que en la capçalera del primer full del document que es vol enviar es facen constar, amb claredat, el nom de l'oficina i la data, el lloc i l'hora de la seua admissió.
Sèptima. Premis
1. Per a cada categoria, s'establixen els premis següents:
- Un primer premi de 7.000 euros.
- Un segon premi de 4.000 euros.
- Un tercer premi de 3.000 euros.
La quantia màxima total dels premis de la modalitat C és de 28.000 euros.
2. El Jurat podrà declarar desert algun dels premis en cas que els materials presentats no obtinguen la puntuació mínima de 50 punts. En este cas, la dotació corresponent a un premi es podrà destinar a nous premis amb dotació inferior.
Octava. Procés per a la concessió dels premis
1. El Servici d'Innovació i Qualitat Educativa de l'Àrea d'Avaluació, Innovació i Qualitat Educativa, com a òrgan instructor, facilitarà els treballs presentats perquè siguen analitzats i avaluats per un Jurat de Selecció.
2. El Jurat de Selecció estarà constituït per:
President:
- El cap de l'Àrea d'Avaluació, Innovació i Qualitat Educativa o persona en qui delegue.
Vocals:
- Una inspectora o inspector d'Educació, designat pel Servici Central de la Inspecció Educativa.
- Un funcionari o una funcionària del Servici de Relacions Institucionals i Participació Social.
- El director de l'Institut Universitari de Trànsit i Seguretat Vial o persona en qui delegue.
- Una persona en representació de cada una de les direccions provincials de Trànsit: Alacant, Castelló i València.
- El cap del Servici d'Informàtica per als centres educatius o persona en qui delegue.
- Dos funcionaris o funcionàries de la Direcció General d'Avaluació, Innovació i Qualitat Educativa i de la Formació Professional, un dels quals actuarà com a secretari o secretària.
A les reunions del Jurat podrà assistir una persona en representació de cada un dels sindicats que formen part de la Mesa Sindical Sectorial d'Educació, que tindran veu però no vot.
3. El Jurat, que actuarà conforme disposen els articles 22 i següents de la Llei 30/1992, tindrà facultats per a resoldre tots els dubtes que apareguen en la interpretació de les bases, podrà entrevistar els sol·licitants i comptar amb la participació d'especialistes en els temes objecte d'este concurs per a col·laborar en la valoració dels materials presentats.
Novena. Criteris de valoració
El Jurat de Selecció valorarà els materials didàctics tenint en compte els criteris següents:
a) Qualitat i rigor pel seu disseny pedagògic, el seu interés científic o didàctic, el seu caràcter innovador, originalitat, concreció dels objectius plantejats i coherència interna. (fins a 25 punts)
b) Prèvia experimentació dels materials amb alumnat i la seua repercussió en el centre i en el seu entorn. (fins a 20 punts)
c) Foment de valors i actituds que desenrotllen comportaments acords amb una mobilitat sostenible, racional i segura en el conjunt de l'alumnat del centre. (fins a 20 punts)
d) Col·laboració de diverses entitats o persones de l'entorn del centre docent. (fins a 20 punts)
e) Viabilitat de la continuïtat de la proposta en el centre i/o d'aplicació en altres centres. (fins a 15 punts).
Deu. Resolució de la convocatòria
1. El Jurat de Selecció, una vegada realitzat el procés de selecció a la vista de la documentació presentada i de la consideració dels criteris d'avaluació, emetrà un informe sobre la valoració realitzada dels materials presentats a l'òrgan instructor del procediment. Este òrgan, a la vista de l'expedient i de l'informe del Jurat de selecció, formularà la proposta de resolució per a la concessió dels premis a la directora general d'Avaluació, Innovació i Qualitat Educativa i de la Formació Professional, que resoldrà la convocatòria per delegació del conseller.
2. La relació dels materials didàctics premiats, amb l'especificació dels noms dels autors o autores i les dotacions econòmiques que corresponguen a cada un dels premiats, es publicarà en el Diari Oficial de la Comunitat Valenciana.
3. La proposta de resolució no crea cap dret a favor del beneficiari proposat enfront de l'administració, mentres no se li haja notificat la resolució de concessió.
4. D'acord amb l'article 25.4 de la Llei 38/2003, el termini màxim per a resoldre i notificar la present convocatòria és de sis mesos a partir de la seua publicació. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, serà desestimatori de la sol·licitud.
Onze. Obligacions dels beneficiaris
1. La percepció dels premis per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003 i el que establixen els articles 22 i 23 del Reial Decret 887/2006. Per això, les persones físiques hauran de complir el que disposa la base segona, apartat 2.b.
2. Seran també d'aplicació els articles 36, 37, 40.1, 52 i següents, de la Llei 38/2003, que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.
Dotze. Pagament dels premis
1. El pagament de l'import corresponent als premis es realitzarà, a partir de la resolució, per transferència bancària a nom de l'autor o autora si el material és individual, o a nom dels diferents autors o autores si és d'un grup i així s'indica expressament en la sol·licitud. En este cas, la quantia del premi es distribuirà entre els autors o autores en el percentatge indicat en la seua presentació, i tots hauran de facilitar les dades bancàries.
2. Els premis estaran subjectes a retenció fiscal d'acord amb el que establix l'article 75.2 c) del Reglament de l'Impost sobre la Renda de les Persones Físiques, aprovat pel Reial Decret 439/2007, de 30 de març (BOE núm. 78 de 31.03.07)
3. Tota alteració de les condicions que s'han tingut en compte per a la concessió dels premis podrà modificar la resolució de concessió, d'acord amb el que establix l'article 19 de la Llei 38/2003.
Tretze. Certificació
L'Orde de 9 de juny de 1994, de la Conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV núm. 2328 de 17.08.1994), en el seu apartat quinze, considera les activitats d'innovació educativa com una modalitat de formació. En conseqüència, a cada un dels autors o autores dels materials premiats, se'ls certificarà fins a 100 hores.
Catorze. Propietat intel·lectual
1. Els autors o les autores dels treballs premiats es comprometen a cedir gratuïtament i per escrit, a la Conselleria d'Educació, els drets de reproducció (còpia), distribució, comunicació pública (difusió, incloent-hi Internet) i transformació (modificació de l'obra incloent les traduccions) en l'àmbit territorial de l'Estat espanyol, per una sola vegada en règim d'exclusivitat, i pel període de cinc anys. Així mateix, es comprometen a elaborar, a petició de la Direcció General d'Avaluació, Innovació i Qualitat Educativa i de la Formació Professional, les modificacions necessàries perquè es puguen publicar totalment o parcialment en el format que esta Direcció General considere més adequat.
2. El document de cessió s'ajustarà al model que figura com a annex XII i haurà de ser presentat en el termini de 15 dies a comptar de l'endemà a la publicació de la resolució de la concessió dels premis en el Diari Oficial de la Comunitat Valenciana. L'incompliment d'esta obligació donarà lloc a deixar sense efecte la resolució de concessió dels premis i, si és el cas, al reintegrament, amb exigència de l'interés de demora.
3. La Conselleria d'Educació es reserva el dret a la reproducció total o parcial dels treballs premiats, així com a guardar un exemplar per al seu depòsit en el CEFIRE corresponent a la zona on desenrotlla la seua activitat el seu autor o autora o coordinador o coordinadora.
4. La reserva dels drets de publicació no implica compromís d'edició per a la Conselleria d'Educació.